b"\n_START_ARTICLE_\nWelcome to the N.H.K.\n_START_SECTION_\nSiu\xc5\xbeetas\n_START_PARAGRAPH_\n\xe2\x80\x9eWelcome to the N.H.K.\xe2\x80\x9c pasakojimas telkiasi aplink keleto jaun\xc5\xb3 \xc5\xbemoni\xc5\xb3, gyvenan\xc4\x8di\xc5\xb3 Tokijuje ar aplink j\xc4\xaf, gyvenimus. Parodoma daugelis skirting\xc5\xb3 gyvenimo b\xc5\xabd\xc5\xb3, istorijoje ypatingas d\xc4\x97mesys skiriamas tokioms s\xc4\x85vokoms kaip hikikomori, anime otaku, did\xc5\xbeioji dalis veik\xc4\x97j\xc5\xb3 patiria intensyvios depresijos ar vienatv\xc4\x97s jausm\xc4\x85._NEWLINE_Pagrindinis protagonistas Tacuhiro Satou, jaunuolis, nebaig\xc4\x99s universiteto, ketveri metai kaip bedarbis. Jis gyvena atsiskyr\xc4\x97lio gyvenim\xc4\x85 kaip hikikomoris ir NEET'as, galop prieidamas i\xc5\xa1vad\xc4\x85, jog taip nutiko d\xc4\x97l ka\xc5\xbekokios konspiracijos prie\xc5\xa1 j\xc4\xaf. Vien\xc4\x85 dien\xc4\x85, kai, atrodo, kad jo gyvenimas stovi vietoje, jis sutinka Misaki Nakahara, paslapting\xc4\x85 mergin\xc4\x85, kuri teigia es\xc4\x85 gal\xc4\x97t\xc5\xb3 i\xc5\xa1gydyti j\xc4\xaf nuo tokio gyvenimo b\xc5\xabdo. Ji pateikia jam sutart\xc4\xaf, kurioje teigiama, kad kasdien vakare jiedu susitiks vietiniame parke, kur Misaki d\xc4\x97stys Tacuhiro apie \xc4\xafvairius b\xc5\xabdus, pad\xc4\x97sian\xc4\x8dius atsikratyti atsiskyr\xc4\x97li\xc5\xa1ko gyvenimo. \xc5\xa0i\xc5\xb3 pasis\xc4\x97d\xc4\x97jim\xc5\xb3 metu aptariamos \xc4\xafvairios temos, ta\xc4\x8diau jos daugiau ar ma\xc5\xbeiau siejasi su psichologija arba psichoanalize. Ta\xc4\x8diau abu, Tacuhiro ir Misaki, yra link\xc4\x99 u\xc5\xbesiskl\xc4\x99sti ir nutyl\xc4\x97ti kai kuriuos dalykus. Nepaisant Misaki pasi\xc5\xablymo ir dedam\xc5\xb3 pastang\xc5\xb3, prireikus paramos ar supratimo, Tacuhiro kreipiasi \xc4\xaf savo kaimyn\xc4\x85 ir vidurin\xc4\x97s draug\xc4\x85 Kaoru Jamazak\xc4\xaf, kuris, nepaisant savo idiosinkrazijos, yra vienas psichi\xc5\xa1kai stabiliausi\xc5\xb3 istorijos veik\xc4\x97j\xc5\xb3."